**A Meghatalmazó az alábbi nyilatkozatot teszi**:

1. Meghatalmazó tudomásul veszi, hogy jelen meghatalmazással a Meghatalmazó nevében a Meghatalmazott jelen meghatalmazás tárgyi hatálya alá tartozó jogcímek, intézkedések vonatkozásában és eljárásokban (a továbbiakban: Támogatási eljárások) **kizárólag a Meghatalmazó aktív kezdeményezésére, kérésére jár el**.
2. **Meghatalmazó szolgáltatja** a Meghatalmazott részére a Támogatási eljárásokban való eljáráshoz az **adatokat, tényeket, információkat**. A Meghatalmazó határozza meg Támogatási eljárásokban való eljáráshoz szükséges adatszolgáltatás tartalmi elemeit, az adatszolgáltatás teljesítéséhez szükséges dokumentumokat, adatokat, fájlokat, igényeket, azok Meghatalmazott részére történő rendelkezésre bocsátásáért a Meghatalmazó felel. Meghatalmazó ellenőrzi a Meghatalmazás keretében tett cselekményeket.
3. **Meghatalmazó** kijelenti, hogy a Támogatási eljárásokhoz kapcsolódó és azokkal kapcsolatosan keletkező dokumentumokat **ellenőrzi, jóváhagyja, szükség esetén aláírja**, tudomásul veszi, hogy ennek elmaradása esetén a Meghatalmazott a segítségnyújtást megtagadhatja.
4. **Meghatalmazó** kijelenti, hogy **tisztában van azzal, hogy** a Támogatási eljárások kapcsán elvégzett cselekmények eredményeképpen **jogokat szerez, kötelezettségeket vállal, jognyilatkozatot tesz**. Meghatalmazó tudomásul veszi, hogy a Támogatási eljárások kapcsán a **Meghatalmazott** tevékenységével **kizárólag** a Támogatási eljárásokhoz kapcsolódó elektronikus szolgáltatás használatához, elektronikus **ügyintézéshez szükséges cselekmények elektronikus úton történő megtételéhez nyújt segítséget** az 525/2013. (XII. 30.) Korm. rendelet 3. § (2) bekezdés b) pontjára is figyelemmel. A **Meghatalmazott eljárása** ennek következtében különösen **nem terjed ki annak ismeretére, ismertetésére, hogy** a Meghatalmazónak mely Támogatási eljárásokban érdemes részt vennie, mely Támogatási eljárásokban való részvételhez állnak rendelkezésére a szükséges feltételek, minden, az adott Támogatási eljárásokban szükséges feltételt teljesített-e a Meghatalmazó, minden, a Meghatalmazó által Támogatási eljárásokhoz kapcsolódóan szándékozott cselekmény elvégzésre került-e (pl. a Meghatalmazó által igényelni kívánt – a jelen meghatalmazás hatálya alá tartozó – minden agrártámogatás igénylésre került-e) és minden szükséges cselekmény elvégzésre került-e. Ennek következtében a Meghatalmazó tudomásul veszi, hogy a Meghatalmazott által jelen meghatalmazás alapján **elvégzett cselekmények haladéktalan ellenőrzése a Meghatalmazó részéről fokozottan szükséges**, ezen **ellenőrzések** **elvégzésére** a Meghatalmazó **kötelezettséget, felelősséget vállal.**
5. Meghatalmazó kijelenti, hogy az általa kezdeményezett Támogatási eljárásokhoz kapcsolódó cselekmények Meghatalmazott általi elvégzését, még azok illetékes hatóság/szervezet részére történő megtétele előtt minden esetben – tartalmát tekintve is – ellenőrzi **(a továbbiakban: előzetes ellenőrzés)**, engedélyezi. **Meghatalmazó** tudomásul veszi, hogy az **előzetes ellenőrzés elmulasztásából származó jogkövetkezményekért** teljes mértékben **kizárólagosan** **felelős**.
6. Meghatalmazó kijelenti, hogy az általa kezdeményezett Támogatási eljárásokban tett cselekmények Meghatalmazott általi elvégzésének eredményét – tartalmát tekintve is – minden esetben az illetékes hatóság/szervezet részére történő megtétele után haladéktalanul ellenőrzi **(a továbbiakban: utólagos ellenőrzés)**. **Meghatalmazó** tudomásul veszi, hogy az **utólagos ellenőrzés elmulasztásából származó jogkövetkezményekért** teljes mértékben **kizárólagosan** **felelős**.
7. Meghatalmazó tudomásul veszi, és kifejezetten elfogadja azt, hogy **amennyiben** **az** **előzetes ellenőrzést a Meghatalmazó elmulasztja**, **akkor a Meghatalmazott** az általa elvégzett Támogatási eljárásokhoz kapcsolódó cselekményeknek az illetékes hatóság/szervezet részére történő **megküldését** (pl. a kérelem benyújtását, illetve az egyéb eljárási cselekmények megtételét) **megtagadhatja**.
8. **Az előzetes ellenőrzés Meghatalmazó általi elvégzésének igazolására szolgál különösen**, de nem kizárólagosan az adott Támogatási eljárások tekintetében az illetékes hatóság/szervezet által rendelkezésre bocsátott, a Támogatási eljárásokhoz kapcsolódó cselekmények elvégzésére szolgáló elektronikus felületen elvégzett cselekményeket – azoknak az illetékes hatóság/szervezet részére történő megküldés előtti állapotát – rögzítő dokumentum (pl. **összesítő kimutatás**) Meghatalmazó általi **aláírása**.
9. **Az utólagos ellenőrzés Meghatalmazó általi elvégzésének igazolására szolgál különösen**, de nem kizárólagosanaz adott Támogatási eljárások tekintetében az illetékes hatóság/szervezet által rendelkezésre bocsátott, a Támogatási eljárásokhoz kapcsolódó cselekmények elvégzésére szolgáló elektronikus felületen elvégzett eljárási cselekményeket - az illetékes hatóság/szervezet részére történő megküldés utáni állapotát – rögzítő dokumentum (pl. **KR dokumentum, összesítő kimutatás**) Meghatalmazó általi **aláírása**.
10. **Meghatalmazó az** előzetes ellenőrzés igazolására szolgáló dokumentum, továbbá az utólagos ellenőrzés igazolására szolgáló dokumentum(az előzetes ellenőrzés igazolására szolgáló dokumentum és az utólagos ellenőrzés igazolására szolgáló dokumentum a továbbiakban együtt: **ellenőrzési dokumentáció) aláírásával elismeri**, **továbbá** amennyiben az adott Támogatási eljárások tekintetében előzetes ellenőrzési dokumentáció a Meghatalmazó részéről aláírásra került **megerősíti, hogy:**
11. az ellenőrzési dokumentáció tartalmát áttekintette, ellenőrizte, az abban foglaltakkal egyetért;
12. az ellenőrzési dokumentáció által dokumentált Támogatási eljárásokhoz kapcsolódó cselekmények az ő kérelmére, az ő akaratával megegyező tartalommal kerültek elvégzésre, azokat ellenőrizte;
13. az ellenőrzési dokumentáció által dokumentált Támogatási eljárásokhoz kapcsolódó cselekmények az általa megadott adatokat és az általa rögzíteni kért adatokat (pl.: rajzokat, koordináta pontokat, támogatási, ill. kifizetési igényléseket, elvárt adatszolgáltatásokat, stb.) tartalmazza, azokat ellenőrizte;
14. az ellenőrzési dokumentáció által dokumentált adatok valódiságáért, tartalmáért, teljességéért, helyességéért kizárólag a Meghatalmazó felel;
15. az ellenőrzési dokumentáció által dokumentált eljárási cselekmények, különösképpen az azok alapján keletkező kérelmekért és azok tartalmáért való minden felelősség kizárólag a Meghatalmazót terheli;
16. a szándékosan okozott, továbbá az emberi életet, testi épséget vagy egészséget megkárosító károkozáson kívül a jelen meghatalmazás alapján a Meghatalmazott által okozott károkért a felelősség a Meghatalmazottat, illetve munkáltatóját a Magyar Agrár-, Élelmiszergazdasági és Vidékfejlesztési Kamarát (a továbbiakban: NAK) nem terheli, beleértve különösen, de nem kizárólagosan az ellenőrzési dokumentáció által dokumentált eljárási cselekmények kapcsán a téves vagy valótlan adatok közléséből, valamint a Támogatási eljárásokban való részvételhez, a Támogatási eljárásokban szükségszerű cselekmények megtételéhez szükséges adatok nem közléséből (különösen a kérelemhez szükséges minden adat meg nem adásából) eredő kárért és jogkövetkezményekért való felelősséget is. Ezekre tekintettel a Meghatalmazott, illetve a NAK irányában jelen meghatalmazás alapján végzett cselekmények miatt érvényesített kártérítési igények tekintetében a Meghatalmazó helytáll a Meghatalmazott által szándékosan okozott, továbbá az emberi életet, testi épséget vagy egészséget megkárosító károkozáson kívül;
17. a Meghatalmazott által az illetékes hatóság/szervezet irányába megteendő és megtett, az ellenőrzési dokumentációk szerinti Támogatási eljárásokhoz kapcsolódó cselekményeket és az azokból származó adattartalmat teljes mértékben megismerte, áttekintette, ellenőrizte.
18. Amennyiben a Meghatalmazó a Meghatalmazott által elvégzett Támogatási eljárásokhoz kapcsolódó cselekményeket, az azokból származó adattartalmat **nem teljes mértékben dokumentáló ellenőrzési dokumentációt ír alá** (pl. összesítő kimutatás), ennek aláírásával a Meghatalmazó elismeri, megerősíti, hogy az említett ellenőrzési dokumentáció szerinti Támogatási eljárásokhoz kapcsolódó cselekményeket, azok adattartalmát megismerte, áttekintette, az azokból származó adatok az általa megadott adatokat tartalmazzák tekintettel arra, hogy
19. a Támogatási eljárásokhoz kapcsolódó cselekmények Meghatalmazott általi megtételét a Meghatalmazó aktívan követhette, ellenőrizhette, a Meghatalmazó utasításaira került az adattartalom rögzítésre, valamint
20. a Meghatalmazó jogosult az elvégzett Támogatási eljárásokhoz kapcsolódó cselekményeket, abból származó adattartalmat teljes mértékben dokumentáló ellenőrzési dokumentáció megismerésére, ellenőrzési dokumentációként történő használatára, továbbá
21. a Támogatási eljárásokhoz kapcsolódó cselekményeket, azokból származó adattartalmat az illetékes hatóság/szervezet visszakereshető módon rögzíti, dokumentálja, amelyhez a Meghatalmazó bármikor jogosult hozzáférni, azokról információt kérni.
22. Meghatalmazó az **utólagos ellenőrzés igazolására szolgáló dokumentum aláírásával elismeri továbbá,** hogy az utólagos ellenőrzés igazolására szolgáló dokumentum a Meghatalmazó kezdeményezésére Meghatalmazott útján Támogatási eljárásokhoz kapcsolódóan elvégzett cselekmény(ek) megtörténtét (pl.: kérelem benyújtás, illetve egyéb eljárási cselekmény megtételének tényét) is dokumentálja.
23. Meghatalmazó hozzájárul ahhoz, hogy az ellenőrzési dokumentáció, valamint a Támogatási eljárásokhoz kapcsolódóan keletkezett, illetve a Meghatalmazott részére rendelkezésre bocsátott dokumentumok, továbbá a Meghatalmazás alapján elvégzett cselekmények során keletkező dokumentumok legalább egy példányát a NAK, mint a Meghatalmazott munkáltatója is **megőrizze.**
24. Meghatalmazó tudomásul veszi, hogy a **Meghatalmazott tevékenysége nem terjedt ki** a Támogatási eljárásokban való részvétel, valamint a Támogatási eljárásokhoz kapcsolódó cselekmény megtétele (pl. kérelem kitöltés, illetve benyújtás) jogalapjának, egyéb szükséges előírt feltételeknek való megfelelés ellenőrzésére, valamint a Támogatási eljárásokhoz kapcsolódó cselekmények során megadott adatok helyességének, teljességének ellenőrzésére. Meghatalmazó tudomásul veszi, hogy a Meghatalmazott kizárólag az elektronikus ügyintézésben nyújt segítséget a Támogatási eljárásokkal kapcsolatban, tevékenysége nem terjed ki különösen a Meghatalmazó Támogatási eljárásokban való részvételére vonatkozó szabályoknak való megfelelőségének, jogosultságának vizsgálatára.
25. Meghatalmazó tudomásul veszi, hogy a meghatalmazást érintő Támogatási eljárásokhoz kapcsolódó dokumentumok hatóságok és egyéb személyek, szervezetek részére történő **jogszabályoknak megfelelő benyújtásáért a felelősség a Meghatalmazót terheli**, így különösen, de nem kizárólagosan azok késedelmes, hiányos benyújtása esetén keletkező kár és a kár felelősség, illetve egyéb jogkövetkezmény is kizárólag a Meghatalmazót terheli.
26. Meghatalmazó kijelenti, hogy tisztában van azzal, hogy a Támogatási eljárásokhoz kapcsolódó cselekmények Meghatalmazott segítségével **történő megtételét aktívan követheti, ellenőrizheti, csak a Meghatalmazó utasításaira kerül bármilyen adattartalom rögzítésre, cselekmény megtételre**. Továbbá tisztában van azzal, hogy **jogosult** az elvégzett cselekményeket, abból származó adattartalmat rögzítő **teljes dokumentáció megismerésére, esetleges hibák, hiányosság korrigálására adatbevitel, cselekmény megtétele közben is, valamint vonatkozó határidőn belül az adatbevitelt, cselekmények megtételét követően is,** tekintettel arra is, hogy a Támogatási eljárásokban a Meghatalmazó az ügyfél, így a Támogatási eljárásokban bármilyen cselekmény megtételére jogosult, továbbá a Támogatási eljárásokban megtett, azokból származó adattartalmat az illetékes hatóság/szervezet visszakereshető módon rögzíti, dokumentálja, amely adattartalma bármikor megismerhet.
27. Meghatalmazó tudomásul veszi, hogy **amennyiben** az illetékes hatóság/szervezet részére elektronikus úton benyújtott meghatalmazáson a **meghatalmazásnak a Meghatalmazó ügyfélkapuján keresztüli elektronikus úton történő jóváhagyását kérte** a Meghatalmazó, akkor a Meghatalmazás papír alapon a Meghatalmazott által nem kerül eljuttatásra az illetékes hatóság/szervezet részére, ezért a Meghatalmazó kijelenti, hogy a meghatalmazás késedelmes jóváhagyása miatt keletkező kár és a kárfelelősség, illetve egyéb jogkövetkezmény kizárólag a Meghatalmazót terheli.
28. **Meghatalmazó hozzájárul** ahhoz, hogy a Meghatalmazott és a **NAK, a Meghatalmazott jelen meghatalmazáshoz kapcsolódó eljárása, tevékenysége során keletkezett** dokumentumokat, fájlokat, **adatokat (pl. KR dokumentum)** **megőrizze** annak érdekében, hogy a NAK munkavállaló által elvégzett cselekményeket rögzítő dokumentumok, fájlok, adatok rendelkezésre álljanak a NAK-nál, továbbá a NAK a Meghatalmazott által a Meghatalmazó részére jelen meghatalmazás alapján megtett cselekmények eredményeképpen az illetékes **hatóságnál/szervezetnél** keletkező, frissített, módosított, megerősített adatokhoz, dokumentumhoz, elektronikus iratokhoz (azok teljes tartalmát beleértve), továbbá a Meghatalmazóra vonatkozó, az illetékes **hatóságnál/szervezetnél** rendelkezésre álló Támogatási eljárásokhoz, valamint ügyfél-nyilvántartási adataihoz hozzáférjen, azokra vonatkozóan **adatszolgáltatást igényelhessen**, különösen annak érdekében, hogy az adatok, dokumentumok rendelkezésre álljanak a NAK-nál, illetve a Meghatalmazottnál az esetleges hatósági vagy egyéb illetékes szerv, személy általi ellenőrzés, hatósági eljárás, jogvita esetén, valamint a NAK a Meghatalmazott által a meghatalmazás alapján elvégzett tevékenység mennyiségét, színvonalát értékelni tudja, továbbá, hogy a NAK eleget tudjon tenni a jogszabályokban foglalt nyilvántartás-vezetési kötelezettségének, lehetőségének.
29. Meghatalmazó vállalja, hogy a naprakész **elérhetőségi adatait** (pl.: telefonszám, e-mail, postacím) **megadja** a Támogatási eljárásokban történő részvétel során a Meghatalmazottnak, NAK-nak és a Támogatási eljárásokban illetékes hatóságnak/szervezetnek és annak folyamatos **naprakészen tartásáról gondoskodik**.
30. Meghatalmazó kifejezetten kéri, hogy az illetékes hatóság/szervezet által a Támogatási eljárásokban a számára kézbesített iratokatelektronikus úton a Meghatalmazott is megkapja. A Meghatalmazó tudomásul veszi, hogy a **Meghatalmazott az illetékes hatóság/szervezet által kézbesített iratok átvételét –** a 19. pontban foglalt esetben az ott rögzítettek szerinti kivétellel – **nem vállalja**, így az iratok Meghatalmazott általi át nem vételéből vagy azok Meghatalmazott általi esetleges átvételéből – az esetleges átvételről való tájékoztatás késedelméből, vagy tájékoztatás elmaradásából – eredő károkért a Meghatalmazott és a NAK nem felel.
31. **Azon esetben, ha jogszabály** az illetékes hatóság/szervezet és a Meghatalmazó között a Támogatási eljárásokban vagy azok egy részében az **elektronikus kapcsolattartást kötelezővé teszi**, és a Meghatalmazó nem rendelkezik az elektronikus kapcsolattartáshoz szükséges ügyfélkapus hozzáféréssel, vagy a Meghatalmazó nem kéri a Támogatási eljárásokban kötelező elektronikus kapcsolattartás tárgykörében azt, hogy az illetékes hatóság/szervezet az elektronikus úton tett közléseit részére tegye meg, a **Meghatalmazott a következő feltételekkel vállalja** az illetékes hatóság/szervezet részéről a Támogatási eljárásokban vagy azok egy részében a **Meghatalmazott ügyfélkapujára érkező elektronikus közlések (pl. döntés, tájékoztatás) átvételét**:
	1. Meghatalmazó vállalja, hogy amint tudomására jut az illetékes hatóság/szervezettől származó közlés Meghatalmazott részére történő megérkezése, **haladéktalanul felkeresi a Meghatalmazottat** a Meghatalmazott munkahelyén munkaidőben, annak érdekében, hogy a közlésben foglaltakra figyelemmel a szükséges cselekményeket meg lehessen tenni.
	2. Meghatalmazó tudomásul veszi, hogy minden esetben, így a Meghatalmazott ügyfélkapujára érkező elektronikus közlésre való megfelelő reagáláshoz szükséges **cselekményeket** is a Meghatalmazott kizárólag a **Meghatalmazó aktív kezdeményezésére**, a Meghatalmazó iránymutatásai, adatszolgáltatása, stb. szerint **teszi meg**.
	3. Meghatalmazó elfogadja, hogy **tudomására jutásnak minősül** akár a Meghatalmazottól, akár a NAK-tól, valamint az illetékes hatóság/szervezettől származó Meghatalmazóval rövid úton történő közlése is (pl.: telefonos, e-mailes tájékoztatás), amely arra vonatkozik, hogy elektronikus kapcsolattartás keretében az illetékes hatóság/szervezettől származó közlés érkezett a Meghatalmazott, illetve Meghatalmazó részére.
	4. Meghatalmazó kötelezettséget vállal, hogy **megadott elérhetőségi adatain elérhető lesz** azon időszakban, amikor az elektronikus kapcsolattartás keretében az illetékes hatóság/szervezettől származó közlés érkezhet a Meghatalmazott részére. Meghatalmazó tudomásul veszi, hogy ha az **illetékes hatóság/szervezettől származó közlés Meghatalmazott részére való érkezésre vonatkozó információ ellenére nem jelenik meg a Meghatalmazottnál, abból a Meghatalmazónak kára keletkezhet, ezért** a Meghatalmazó az elérhetetlenségéből és a meg nem jelenéséből eredő károkért a Meghatalmazó felelősséget vállal, és kijelenti, hogy a keletkezett károk vonatkozásában a Meghatalmazottat és a NAK-ot kártérítési felelősség nem terheli.
32. Meghatalmazó hozzájárul ahhoz, hogy a Meghatalmazott tartós távolléte esetén a NAK, mint a Meghatalmazott munkáltatója a Meghatalmazás keretében **másik kamarai meghatalmazott kijelöléséről gondoskodhasson**.
33. Meghatalmazó kötelezettséget vállal arra, hogy jelen meghatalmazásban rögzített **adataiban bekövetkező változás esetén haladéktalanul, de legkésőbb 5 napon belül a Meghatalmazottat írásban értesíti**. Az értesítés elmulasztása okán keletkező károkért a Meghatalmazó felelősséget vállal.
34. **Meghatalmazó** kijelenti, hogy a **részére** a Meghatalmazott, illetve a NAK által, jelen meghatalmazással kapcsolatban a postai szolgáltatásokról szóló jogszabály szerint tértivevény különszolgáltatással feladott küldeményként **kézbesített jognyilatkozatokat**,
35. ha a Meghatalmazó vagy az átvételre jogosult más személy a küldemény átvételét megtagadta vagy a Meghatalmazó által bejelentett elérhetőségi címen a kézbesítés a Meghatalmazó ismeretlensége vagy elköltözése miatt meghiúsult, a kézbesítés megkísérlésének napján,
36. egyéb esetekben az eredménytelen kézbesítési kísérlet, valamint az értesítés elhelyezésének napját követő ötödik munkanapon **kézbesítettnek kell tekinteni.**
37. Meghatalmazó kijelenti, hogy jelen meghatalmazás egyes rendelkezéseinek esetleges érvénytelensége, illetve hatálytalansága nem érinti a jelen meghatalmazás többi rendelkezésének érvényességét vagy hatályosságát.